නිධානයකින් ලබාගත් බවට විශ්වාස කෙරෙන ගජමුතු 04ක් අලෙවි කිරීමට යාමේ දී පුද්ගලයින් තිදෙනෙක් වව්නියාව ප්‍රදේශයේ දී ඊයේ (08) අත්අඩංගුවට ගෙන තිබෙනවා.පොලිස් විශේෂ කාර්ය බලකායට ලද තොරතුරක් මත මෙම අත්අඩංගුවට ගැනීම සිදු කර ඇති අතර, එලෙස අත්අඩංගුවට පත්ව ඇත්තේ 29, 30, 53 යන වයසේ පසුවන්නන්.ඔවුන් අකුරණ, මහව, නිකවැරටිය ප්‍රදේශවල පදිංචිකරුවන් බවයි වාර්තා වන්නේ.වව්නියාව ප්‍රදේශයේ අවන්හලක රථ ගාලක් තුළ දී මෙම වැටලීම සිදු කර ඇති අතර, සැකකරුවන් විසින් මෙලෙස අලෙවි කිරීමට උත්සාහ කර ඇත්තේ, රුපියල් කෝටි තුනකට අධික වටිනාකමකින් යුත් ගජමුතු 04ක් බවටයි විශේෂ කාර්ය බලකාය සඳහන් කළේ.අත්අඩංගුවට ගැනුණු සැකකරුවන් වැඩිදුර පරීක්ෂණ සඳහා වව්නියාව පොලිස් ස්ථානය වෙත භාර දී තිබෙනවා.